stanford-oval/wikipedia huggingface dataset:
ספין אוף (תקשורת ובידור)
ספין-אוף של תוכנית בטלוויזיה מתוך תוכנית טלוויזיה אחרת > דוגמאות

הסדרות "טורצ'ווד" ו"הרפתקאות שרה ג'יין" הן סדרות-בת לסדרה "דוקטור הו" של רשת BBC. הסדרה טורצ'ווד רצה במשך ארבע עונות ועקבה אחר הדמות של קפטן ג'ק הארקנס, אחת מהדמויות בדוקטור הו, שהנהיג ארגון בשם "טורצ'ווד", מקורו גם הוא בסדרה "דוקטור הו". "הרפתקאות שרה ג'יין" רצה חמש עונות, ועוקבת אחר שרה ג'יין, דמות עבר בסדרה, שהופיעה במספר פרקים בהופעת אורח בסדרה המחודשת.
הסדרה "פרייז'ר", שהדמות הראשית בה, ד"ר פרייז'ר קריין, הייתה אחת הדמויות בסדרה "חופשי על הבר".
הסדרה "ג'ואי" מבוססת על ג'ואי (מאט לה-בלנק) מהסדרה "חברים".
הסדרה "המופע של קליבלנד" מבוססת על קליבלנד בראון מהסדרה "איש משפחה".
הסדרה "מרפאה פרטית" עוקבת אחר דמותה של ד"ר אדיסון מונטגומרי (קייט וולש) מהסדרה "האנטומיה של גריי".
לסדרה "האנטומיה של גריי" הופקה סדרה בת נוספת בשם "תחנה 19".
הסדרה "סאם וקאט", ספין-אוף סביב סאם (ג'נט מקארדי) וקאט (אריאנה גרנדה) מהסדרות "ויקטוריוס" ו-"iCarly".
הסדרה "העולם של ריילי" היא סדרת המשך של הסדרה "ילד פוגש עולם", ושודרה 20 שנה לאחריה. היא מתארת מה קרה לאחר שגיבורי הסדרה "ילד פוגש עולם" התחתנו והולידו את ריילי ואוגי.
"האישה הביונית" היא סדרת בת של "סטיב אוסטין, האיש השווה מיליונים".
"גלקטיקה 1980" היא סדרת בת של "בטלסטאר גלקטיקה (1978)".
"ארמון הזהב", "אחיות" ו"קן ריק" הן סדרות בת של "בנות הזהב".
"המזל הרע של השריף לובו" היא סדרת בת של "בי ג'יי והדוב".
"טבית'ה" היא סדרת בת של "מעשי כשפים".
הסדרה "סמוך על סול" מציגה את עברו של דמות המשנה סול גודמן (בוב אודנקירק) מהסדרה "שובר שורות".
הסדרה "טראפר ג'ון" היא סדרת בת של הסדרה "מ.א.ש".
הסדרות "המופע של פטריק" ו"מחנה האלמוגים" מבוססות על הסדרה המוכרת "בובספוג".
הסדרה "עשרת בני לאבוק" היא סדרת בת של הסדרה "להתבגר ולהתגבר".
הסדרה "המופע של אנדי גריפית'" הניבה סדרת בת: "מייברי אר.אף.די.".
הסדרה "מישהו מטפל בך?" הניבה סדרת בת: "מישהו מטפל בך? שוב!".
הסדרה "מי הבוס?" הניבה סדרת בת: "בובות חיות" (אנ')
הסדרה "ברני מילר" הניבה סדרת בת: "פיש"
הסדרה "על טעם ועל ריח" הניבה סדרת בת: "עובדות החיים"
הסדרה "זמנים טובים"" היא סדרת בת של הסדרה "מוד"
ספין-אוף של תוכנית בטלוויזיה מתוך תוכנית טלוויזיה אחרת > דוגמאות > סדרות שיש להן סדרות בת רבות

"הכל נשאר במשפחה": "המקום של ארצ'י", "הג'פרסונים", "מוד", "גלוריה" ועוד.
"המופע של מרי טיילר מור": "רודה", "פיליפס" ו"לו גרנט".
"ימים מאושרים" (בעצמה סדרה-בת של "אהבה נוסח אמריקה"): "לוורן ושירלי", "ג'ואני אוהבת את צ'אצ'י", "היפיפיות של בלאנסקי" ו"מורק ומינדי".
ספין-אוף של תוכנית בטלוויזיה מתוך תוכנית טלוויזיה אחרת > דוגמאות מישראל

הסדרה הבת הראשונה ששודרה בישראל היא "עולמו המופלא של דוקטור האפבייקד" שמבוססת על דמותו של הדוקטור המפוזר מהסדרה "הרפתקאות סקוטרמן", אולם הסדרה בת הראשונה שנוצרה בעברית הייתה "בבית של פיסטוק" אשר לקחה את הדמויות "רגע" ו"פיסטוק" מתוך סדרת התוכניות "רגע עם דודלי" של הטלוויזיה החינוכית.
בסדרה "מנדלבאום בלש פרטי" לקוחה דמותו של גרי מנדלבאום מהסדרה "הפיג'מות". כך גם לגבי "הפיג'מות בקפה קר סול" ו"הפיג'מות במופע של דובל'ה", אשר מהוות גם הן ספין-אוף של "הפיג'מות".
הסדרה "מבצע קיפוד" היא ספין אוף לסדרה "נשרים".
הסדרה "גאליס" ממשיכה את מסען של שלוש דמויות מהסדרה "החולמים".
הסדרה ״השמיניה - הדור הבא״ מהווה כהמשך לסדרה המקורית ״השמיניה״ לאחר שנמחק הזיכרון של חברי השמיניה ומצטרפת אליהם שמיניה (שישיה) חדשה, והיא מורכבת משתי עונות (4-5), אמנם היא סופגת ביקורות קשות מטעם הקהל שטוען כי לא אמור להיות המשך מעבר לעונה 3 של הסדרה המקורית.
ספין-אוף בו-זמני (סימולטני; "סיידקוול")

עלילת ספין-אוף בו-זמנית, או סיידקוול, היא המשכון שמתרחש ביקום משותף ובמסגרת זמן כרונולוגית משותפת עם יצירה קיימת, אך העלילות נפרדות והדמויות שונות ומתפתחות בפני עצמן. המונח האנגלי: Sidequell, הוא הלחם בסיסים של המילים Side (בעברית: צד, כחלק מהביטוי "צד בצד") ו-Sequel (המשכון). עם זאת, ייתכן שדמויות מהעלילות המקבילות ייפגשו מאוחר יותר, על אף שכל אחת מתפתחת באופן עצמאי.
ספין-אוף בו-זמני (סימולטני; "סיידקוול") > דוגמאות

דייוויד פיפלס שהשתתף בכתיבת התסריט של "בלייד ראנר" (1982), וכתב את חייל קטלני (אנ') משנת 1998, הסביר ש"חייל קטלני" הוא סיידקוול ל"בלייד ראנר", משום ששתי העלילות מתרחשות באותו יקום בדיוני, ואלמנטים מקדמי עלילה מ"בלייד ראנר" יושמו ב"חייל קטלני". עם זאת, "חייל קטלני" לא נחשב להמשכון רשמי משום שהוא לא הוכר על ידי מחזיקי זכויות היוצרים של היקום של "בלייד ראנר".
"זהות גנובה" שיצא בשנת 2012 כספין-אוף של "זהות אבודה" (2007) נחשב לסיידקוול, משום שאירועים משני הסרטים מתרחשים סימולטנית בתוך אותה מסגרת כרונולוגית.
משחק המחשב "Infamous First Light" "(אנ')" הוא סיידקוול של "Infamous Second Son" (אנ'), ובו דמותה של אביגיל "פץ'" ווקר, ששימשה דמות משנה במשחק הקודם, היא אוואטר של השחקן, ומספרת את סיפורה מפרספקטיבה של צד שלישי. עלילות שני המשחקים מתרחשות בשנת 2016, שבע שנים אחרי אירועי "Infamous 2" (אנ').
הערות שוליים

↑  הגדרה באתר מילוג
↑  סדרת בת ל"האנטומיה של גריי", באתר ynet, 22 בפברואר 2007
↑  שגיא בן נון‏, לאור הצלחת "אבירם כץ", בכאן 11 מתכננים סדרת בת שתתמקד בדמויות המשנה, באתר וואלה, 14 בפברואר 2023
↑  רוביק רוזנטל, מילון הסלנג המקיף, ישראל, כתר, פברואר 2018, עמ' 267
↑  רועי אבן, ‏הכישוף שאינו נגמר, באתר ‏מאקו‏, 23 בינואר 2020
↑  משה אבוטבול, לראשונה בישראל: סרט טלוויזיה באורך מלא לסדרה מצליחה, באתר פרוגי, ‏24 בנובמבר 2016
↑   גנחה – פלישת הזומבים: הסרט המלא, סרטון בערוץ "ניקלודיאון", באתר יוטיוב, 29 בדצמבר 2016
1 2  Simultaneous Arcs aka: Sidequel. TV Tropes
↑  Barrett, Grant.sidequel. A Way of Words, December 4, 2006
↑  Ackroyd, Tony. FILMS: Blade Runner. BoardGameGeek, June 15, 2007
↑  Anders, Charlie Jane. 6 Types Of Movies We Never Want To See Again. Gizmodo, october 20, 2014
↑  Potter, Aaron. Five Standalone 'Sidequels' That Are Better Than The Main Series. Kotaku, January 19, 2018
אוניברסיטת לייפציג

| --- | --- |
סמל האוניברסיטה

ספריית אוניברסיטת לייפציג (אנ')
 אוניברסיטה ציבורית
 מוטו:  Aus Tradition Grenzen überschreiten 
 תקופת הפעילות:  2 בדצמבר 1409 – הווה (615 שנים) 
 מייסדים:  וילהלם השני, מארקגראף מייסן 
 בעלי תפקידים
 רקטור:  Eva Inés Obergfell 
 סגל:  5,300 (נכון ל־2018) 
 סטודנטים
 :  31,088 (נכון ל־2020) 
 מיקום
 מדינה:  גרמניה גרמניה
 www.uni-leipzig.de
  (למפת גרמניה מוגדלת) שטוטגרט מינכן ברלין קלן ברמן המבורג פרנקפורט הנובר דיסלדורף לייפציג דרזדן נירנברג קיל בון מגדבורג ארפורט רוסטוק מיינץ פרייבורג שוורין לוקס. הולנד בלגיה צרפת דנמרק צ'כיה פולין אוסטריה שווייץ הים הבלטי הים הצפוניאוניברסיטת לייפציג(למפת גרמניה רגילה) שטוטגרט מינכן ברלין קלן ברמן המבורג פרנקפורט הנובר דיסלדורף לייפציג דרזדן נירנברג קיל בון מגדבורג ארפורט רוסטוק מיינץ פרייבורג שוורין לוקס. הולנד בלגיה צרפת דנמרק צ'כיה פולין אוסטריה שווייץ הים הבלטי הים הצפוניאוניברסיטת לייפציג
 
אוניברסיטת לייפציג (בגרמנית: Universität Leipzig) היא אוניברסיטת מחקר ציבורית הממוקמת בעיר לייפציג, במדינת סקסוניה שבגרמניה. היא נוסדה בשנת 1409 ונחשבת לאחת מהעתיקות ומהחשובות באוניברסיטאות אירופה, והשנייה בוותיקותה (לפי שנות קיום רצופות) בגרמניה, אחרי אוניברסיטת היידלברג. מאז הקמתה עוסקת האוניברסיטה בהוראה ובמחקר למעלה מ-600 שנה ברציפות.
האוניברסיטה חברה ב-U15 (אוניברסיטאות בגרמניה) וברשת אוטרכט.
4 זוכי פרס לייבניץ ו-20 זוכי פרס נובל קשורים לאוניברסיטת לייפציג, כולל תאודור מומזן, קרל בוש, ורנר הייזנברג וסוונטה פבו.
מבין בוגרי האוניברסיטה הידועים ניתן למנות את אנגלה מרקל, גוטפריד וילהלם פון לייבניץ, יוהאן וולפגנג פון גתה, לאופולד פון רנקה, פרידריך ניטשה, רוברט שומאן, ריכרד וגנר, טיכו ברהה וגאורגיוס אגריקולה.
היסטוריה

האוניברסיטה נוסדה ב-2 בדצמבר 1409 על ידי פרידריך הראשון, הנסיך הבוחר מסקסוניה ואחיו ויליאם השני, מרגרייב מייסן, כמוסד ללימודי דת ומדעים, וכללה במקור ארבע פקולטות.
ספריית האוניברסיטה ידועה כ-Bibliotheca Albertina נוסדה ב-1542. היא התחילה מ-1,000 ספרים ו-1,500 כתבי יד שנלקחו ממנזרי העיר. זהו אחד מארבעה המקומות בהם נמצאים דפים מקודקס סינאיטיקוס, כתב היד הנדיר מן המאה ה-4, המכיל את הנוסח הקדום ביותר הידוע של תרגום התנ"ך ליוונית ואת נוסח הברית החדשה. בשנת 1833 ארנסט גוטהלף גרסדורף מונה לספרן ראשי ובכך היה ספרן ראשי ראשון של הספרייה במשרה מלאה. בניין הספרייה והאוסף נפגעו קשה בהפצצות של מלחמת העולם השנייה.
ניתן לומר, כי במאה העשרים שימשה אוניברסיטת לייפציג במידה רבה כשיקוף לחברה הגרמנית.
בתחילת המאה העשרים הייתה אחד מהמקומות הראשונים בהם הונפו דגלים אדומים, במסגרת מהפכת נובמבר.
בשנת 1931 הייתה מהאוניברסיטאות הראשונות בגרמניה בה זכה בבחירות לאגודת הסטודנטים תא הסטודנטים של המפלגה הנאצית, וזאת כשנתיים לפני עליית המפלגה הנאצית לשלטון; ובכך הקדימה את העתיד להתרחש בגרמניה כולה.
בתקופת מלחמת העולם השנייה, הופצצה העיר לייפציג ו-70 אחוזים מבנייני האוניברסיטה נחרבו. מנהיגי "תא הסטודנטים הנציונל-סוציאליסטי" בלייפציג נעצרו עם תבוסת גרמניה על ידי בעלות הברית.
בתחילת שנות החמישים פעלה באוניברסיטת לייפציג התארגנות פוליטית שקראה תיגר על המשטר הדיקטטורי של גרמניה המזרחית ודרשה משטר דמוקרטי וחופשי. מנהיג ההתארגנות, הרברט בלטר, שילם על כך בחייו ונדון למוות על ידי השלטונות בשנת 1953.
בהמשך, בשנים 1953–1991 הוסב שמה על ידי השלטון הקומוניסטי לאוניברסיטת קארל מרקס.
השם "אוניברסיטת לייפציג" הוחזר לאחר איחוד גרמניה.
בשנות התשעים של המאה העשרים החלה בנייתה המחודשת של האוניברסיטה במבנים חדשים ומודרניים.
ארגון אקדמי

ארבעת הפקולטות המקוריות היו הפקולטה לאמנויות, תאולוגיה, רפואה ומשפטים. החל מנובמבר 2021, האוניברסיטה כוללת 14 פקולטות שבהן מוצעות 153 תוכניות לימוד לתואר ראשון ולתארים מתקדמים:
הפקולטה לכימיה ומינרלוגיה
הפקולטה לכלכלה ומדעי הניהול
הפקולטה לחינוך
הפקולטה להיסטוריה, אמנויות ולימודי אזור
הפקולטה למשפטים
הפקולטה למדעי החיים
הפקולטה למתמטיקה ומדעי המחשב
הפקולטה לרפואה
הפקולטה לפילולוגיה
הפקולטה לפיזיקה ומדעי כדור הארץ
הפקולטה למדעי החברה ופילוסופיה
הפקולטה למדעי הספורט
הפקולטה לתאולוגיה
הפקולטה לרפואה וטרינרית
דירוגים בין־לאומיים

דירוג שאנגחאי (2024): מקום 201–300
דירוג QS לאוניברסיטאות (2024): מקום 479
Traitor

"Traitor" (בעברית: "בוגד") הוא שיר שהוקלט על ידי הזמרת האמריקאית אוליביה רודריגו. הוא יצא לאור כסינגל הרביעי מתוך אלבומה הבכורה, Sour. השיר יצא לאור כסינגל ב-9 באוגוסט 2021 על ידי חברת התקליטים גפן רקורדס.
רקע והרכב

השיר הוא בלדת אינדי-פופ. "Traitor" היא הרצועה השנייה באלבום, ולאחריה "Drivers License". אנטרטיינמנט ויקלי ציינו כי השיר מהווה הקדמה לסינגל הראשון מתוך האלבום וכי במילותיו מתואר כעס, בעוד "Drivers License" עוסק בעצב ובדיכאון שלאחר הפרידה. השיר משלב סגנונות אינדי פופ, רוק ובדרום פופ.
בתוכן הלירי של השיר מתואר בן זוגה לשעבר של רודריגו מתחיל מערכת יחסים עם בחורה אחרת, בזמן שהיא לא מצליחה להתגבר על כך ומנסה להבין מה השתבש.
ב-5 באוגוסט 2021 הודיע גארי טראסט, מנהל חטיבת המצעדים של מגזין בילבורד בעמוד הטוויטר שלו כי השיר צפוי לצאת כסינגל לתחנות הרדיו האמריקאיות ב-9 באוגוסט של אותה השנה.
ביקורות

עם צאת האלבום, זכה השיר לשבחים מהמבקרים.
מגזין בילבורד ציין את השיר כרצועה הטובה ביותר מתוך האלבום Sour, וציין לטובה את הביצועים הקוליים של רודריגו, בנוסף להגשה הגולמית של השיר. מגזין הנוער האמריקאי טין ווג תיאר את השיר כ-"קרוב למושלם, עם ביצוע הפולק הקליל [שמזכיר את] קייסי מאסגרייבס". המגזין האינטרנטי The A.V. Club ציין את השיר כ"שיר הפגיע ביותר של [רודריגו] עד כה, המתאר בדיוק מה כואב כל כך בסיום מערכת היחסים שלה."
ביקורות > רשימות ודירוגים

| ארגון | רשימה | מיקום | מקור |
| --- | --- | --- | --- |
| בילבורד | כל שיר ב"Sour" של אוליביה רודריגו מדורג: בחירות המבקרים | 1 |  |
| Vice | דירוג סופי של Sour של אוליביה רודריגו | 1 |  |
| Insider | הדירוג הסופי של השירים ב-Sour של אוליביה רודריגו, שנה לאחר מכן | 6 |  |
| NME | 10 השירים הטובים ביותר של אוליביה רודריגו... מדורגים! | 10 |  |
| The Tab | הדירוג הסופי של כל שיר של אוליביה רודריגו, כולל "Vampire" | 8 |  |
| רולינג סטון | כל שיר של אוליביה רודריגו, מדורג | 17 |  |
הצלחה מסחרית והופעות חיות

אף על פי שהשיר לא יצא כסינגל מתוך האלבום, הוא הגיע לעשירייה הפותחת במצעדים באוסטרליה, אירלנד, ניו זילנד, הממלכה המאוחדת, ארצות הברית וקנדה. בנוסף - הגיע השיר למעמד זהב באוסטרליה, ניו זילנד וקנדה וכמו כן, גם למעמד כסף בבריטניה.
בסמוך לצאתו, עלה השיר לרשת הזרמת המדיה ספוטיפיי. השיר צבר כ-100 מיליון השמעות בפלטפורמה בתוך 22 יום, ושבר את השיא לשיר שאינו סינגל שהוחזק קודם לכן על ידי השיר "Exile" של טיילור סוויפט - שהגיע להישג תוך 54 ימים.
הצלחה מסחרית והופעות חיות > הופעות חיות

רודריגו ביצעה את השיר לראשונה בסרט ההופעה שלה, Sour Prom שעלה לאוויר ב-26 ביוני 2021 בעמוד היוטיוב שלה. ב-9 באוקטובר 2023, רודריגו ביצעה את השיר במופע ספונטני ואינטימי בתיאטרון מלון אייס במרכז לוס אנג'לס יחד עם עוד שירים מהאלבום Guts.
וידאו קליפ

קליפ ל"Traitor" צולם באמצע חודש ספטמבר 2021 ויצא לאור ב-21 באוקטובר 2021.
מיקומי שיא

|   ‏‏‏  מצעדים ודירוגים (2021)> מדינה |   ‏‏‏  מצעדים ודירוגים (2021)> מצעד |   ‏‏‏  מצעדים ודירוגים (2021)> מיקום שיא |   ‏‏‏  מצעדים ודירוגים (2021)>  |
| --- | --- | --- | --- |
|  עולמי | בילבורד גלובל 200 | 7 |  |
|  עולמי | בילבורד גלובל ללא ארצות הברית | 16 |  |
|  אוסטרליה | מצעד הסינגלים האוסטרלי | 5 |  |
|  אירלנד | מצעד הסינגלים האירי | 3 |  |
|  ארצות הברית | בילבורד הוט 100 | 9 |  |
|  ארצות הברית | מצעד שירי הסטרימינג | 2 |  |
|  ארצות הברית | מצעד שירי הרדיו | 16 |  |
|  ארצות הברית | מצעד השירים הדיגיטליים | 43 |  |
|  ארצות הברית | מצעד הפופ איירפליי | 7 |  |
|  ארצות הברית | מצעד השירים העכשוויים למבוגרים | 23 |  |
|  ארצות הברית | מצעד 40 השירים למבוגרים | 15 |  |
|  ארצות הברית | מצעד הדאנס/מיקס שואו איירפליי | 30 |  |
|  הממלכה המאוחדת | מצעד הסינגלים הבריטי | 5 |  |
|  הממלכה המאוחדת | מצעד מכירות הסינגלים הבריטי | 44 |  |
|  הממלכה המאוחדת | מצעד הסינגלים הדיגיטליים הבריטי | 43 |  |
|  יוון | IFPI Greece | 27 |  |
|  ליטא | AGATA | 68 |  |
|  מלזיה | RIM | 14 |  |
|  נורווגיה | VG-lista | 16 |  |
|  ניו זילנד | המצעד הניו זילנדי הרשמי | 5 |  |
|  סינגפור | RIAS | 11 |  |
|  ספרד | PROMUSICAE | 71 |  |
|  קנדה | קנדה הוט 100 | 9 |  |
|  קנדה | מצעד השירים הדיגיטליים | 38 |  |
|  קנדה | מצעד ההוט AC | 38 |  |
|  שוודיה | סוורייטופליסטן | 56 |  |
מיקומי שיא > מצעדים שנתיים

|   ‏‏‏  2021> מדינה |   ‏‏‏  2021> מצעד |   ‏‏‏  2021> מיקום שיא |   ‏‏‏  2021>  |
| --- | --- | --- | --- |
|  עולמי | בילבורד גלובל 200 | 59 |  |
|  ארצות הברית | בילבורד הוט 100 | 38 |  |
|  ארצות הברית | מצעד שירי הסטרימינג | 27 |  |
|  ארצות הברית | מצעד שירי הפופ | 42 |  |
|  ישראל | מדיה פורסט ישראל | - |  |
|  ישראל | המצעד הבינלאומי השנתי של וואלה!, אקו 99 וטיקטוק | 10 |  |
|  קנדה | קנדה הוט 100 | 40 |  |
|   ‏‏‏  2022> מדינה |   ‏‏‏  2022> מצעד |   ‏‏‏  2022> מיקום שיא |   ‏‏‏  2022>  |
| --- | --- | --- | --- |
|  עולמי | בילבורד גלובל 200 | 58 |  |
נתוני מכירות

| אזור | תואר | מכירות |
| --- | --- | --- |
| אוסטרליה (ARIA) | 5× פלטינה | 350,000 |
| ארצות הברית (RIAA) | 4× פלטינה | 4,000,000 |
| ברזיל (Pro-Música Brasil) | 3× יהלום | 480,000 |
| הממלכה המאוחדת (BPI) | 2× פלטינה | 1,200,000 |
| מקסיקו (AMPROFON) | יהלום | 700,000 |
| מקסיקו (AMPROFON) | 2× פלטינה | 280,000 |
| ניו זילנד (Recorded Music NZ) | 3× פלטינה | 90,000 |
| שוודיה (GLF) | זהב | 40,000 |
סיכום
| בכל העולם | — | 7,140,000 |
תת-ספיגה של פרוקטוז

| --- | --- |

 תחום:  אנדוקרינולוגיה 
 סיווגים
 ICD-10:  E74.3 
 ICD-11:  5C61.40 
 
תת־ספיגה של פרוקטוז היא הפרעת עיכול, אשר בה ספיגת הפרוקטוז במעי הדק מתבצעת בצורה לקויה. התוצאה היא ריכוז גבוה של פרוקטוז בכלל המעי.
תת־ספיגה של פרוקטוז שכיחה במדינות המערב, עד כ- 30% מהאוכלוסייה סובלת מההפרעה. ישנן השערות כי שכיחות התופעה באסיה פחותה, אך עדיין גבוהה, עד כ- 10% מהאוכלוסייה.
הפרוקטוז אינו דורש אנזימים על מנת להספג במערכת העיכול וגם אצל אנשים בריאים רק 25-50 גרם פרוקטוז יכולים להתעכל בארוחה אחת. אנשים בעלי תת־ספיגה של פרוקטוז מצליחים לספוג פחות מ-25 גרם.
סימפטומים

נפיחות באזור הבטן (מעי דק וגס)
שלשולים ו/או עצירות
נפיחות
כאבי בטן
הקאות
סימנים ראשוניים של דיכאון
חרדה
בחילה
אבחון

כמו באי-סבילות ללקטוז, את האבחון יש לעשות אצל רופא מומחה, גסטרואנטרולוג, על מנת למנוע אבחון מוטעה של הפרעות עיכול אחרות. הבדיקה מתבצעת לרוב על ידי בחינת רמות המימן באוויר הפה בהפרשים קבועים לאחר צריכת פרוקטוז.
טיפול

אין תרופה להפרעה, הטיפול היחידי הוא הימנעות ממזונות מסוימים. לאחר זיהוי התופעה על ידי רופא מומחה, גסטרואנטרולוג, יש להוועץ עם דיאטן על מנת לקבל מידע על מאכלים אשר יכולים להזיק.
תמותת ילדים

תמותת ילדים לכל 1000 לידות בשנת 2006, על פי ספר העובדות של הCIA
תמותת ילדים היא מוות של ילדים שטרם הגיעו לגיל 5 שנים.
בשנת 2010 הגיעה תמותת הילדים בעולם ל-7.6 מיליון, ירידה מ-8.1 מיליון בשנת 2009, 8.8 מיליון בשנת 2008 ו12.4 מיליון בשנת 1990.
כמחצית מהמקרים של תמותת ילדים מתרחשים באפריקה. בכ-60 ממדינות העולם מתרחשים 94% ממקרי תמותת הילדים בעולם.
לתמותת הילדים השפעה מהותית על תוחלת החיים: הצלחה בצמצום תמותת ילדים היא גורם עיקרי לעלייה בתוחלת החיים. צמצום תמותת ילדים הוא הרביעי ביעדי הפיתוח של המילניום של האו"ם.
על פי UNICEF‏ מרבית המקרים של תמותת ילדים נובעים מאחד מחמשת הגורמים הבאים (או צירוף שלהם):
זיהומים חריפים בדרכי הנשימה
שלשול
חצבת
מלריה
תת-תזונה
על פי UNICEF‏ כשני-שלישים ממקרי תמותת ילדים ניתנים למניעה. תת-תזונה, שימוש במים מזוהמים והיגיינה בלתי נאותה גורמים למחצית ממקרי המוות. מחקרים מלמדים שמרבית המקרים של תמותת ילדים ניתנים למניעה באמצעים פשוטים ויעילים כחיסונים, אנטיביוטיקה, כילות להגנה מפני חרקים מעבירי מחלות, טיפול משפחתי טוב יותר והנקה.
ראו גם

תמותת תינוקות
הערות שוליים

↑  Julie Steenhuysen, World's annual child mortality rate falling: U.N, Reuters,  September 15, 2011
1 2  Child mortality rate drops by a third since 1990,  September 17, 2010
↑  Child death rates alarming: UNICEF,  CBC News, September 10, 2009
↑  Health - The big picture, UNICEF, April 20, 2003
↑  Young child survival and development,UNICEF ,May 15, 2012
| --- | --- |
בקרת זהויות :  NLI: 987007285676305171  GND: 4136497-1  LCCN: sh85023461  LNB: 000077935  NKC: ph319485
הבחירות לסנאט של ארצות הברית (2018)

הבחירות לסנאט של ארצות הברית נערכו ביום שלישי, ה-6 בנובמבר 2018, ובהן עמדו לבחירה 33 מושבים בסנאט המשתייכים לקבוצה 1 של הסנאט.
לפני הבחירות מתוך 100 מושבים בסנאט 51 מושבים היו מאוישים על ידי המפלגה הרפובליקנית, 47 מושבים על ידי המפלגה הדמוקרטית, ושני מושבים מאוישים על ידי סנאטורים עצמאיים, המצביעים ויושבים בוועדות הסנאט כחלק מן הסיעה הדמוקרטית. בבחירות הללו עמדו לבחירה 33 מושבים בסנאט, מתוכם: 23 מושבים המאוישים על ידי המפלגה הדמוקרטית, 8 מושבים המאוישים על ידי המפלגה הרפובליקנית, ושני מושבים המאוישים על ידי סנאטורים עצמאיים.
תוצאות הבחירות קבעו כי המפלגה הרפובליקנית הגדילה את הרוב שלה בסנאט מ-51 ל-53 מושבים. ארבעה מושבים עברו מהדמוקרטים לרפובליקנים, לעומת שני מושבים שעברו מהרפובליקנים לדמוקרטים.
ראו גם

הבחירות בארצות הברית (2018)
הערות שוליים

↑  בבחירות נבחרו הסנאטורים ברני סנדרס ואנגוס קינג העצמאיים, אך בפועל הם משתייכים למחנה הדמוקרטי בסנאט ומצביעים עמו
עזריאל אריאל

| --- | --- |

 לידה:  27 בנובמבר 1961  (בן 63) י"ט בכסלו ה'תשכ"ב ירושלים
 מדינה:  ישראל 
 השתייכות:  ציונות דתית
 תחומי עיסוק:  מחקר תורני, ייעוץ נישואין
 רבותיו:  אביו, הרב יעקב אריאל
 אב:  יעקב אריאל 
 
 תפקידים נוספים:  רב היישוב עטרת
 
 www.dkatom.co.il/azriel
 
הרב עזריאל אריאל (נולד בי"ט בכסלו ה'תשכ"ב, 27 בנובמבר 1961) הוא רב היישוב עטרת, ראש מרכז אחו"ה למדיניות חברתית יהודית במרכז תורה ומדינה ביישוב ניצן, פעיל בתנועת "בוחרים במשפחה" ועורך ספרות תורנית.
ביוגרפיה

נולד בי"ט בכסלו ה'תשכ"ב בירושלים, בן בכור לרב יעקב אריאל ולרבנית נחמה (לבית מנדלסון).
בהיותו בן ארבע עבר עם הוריו ואחותו הצעירה למושב כפר מימון בנגב המערבי, שהוקם שנים אחדות קודם לכן, שם נולדו בהמשך חמישה אחים ואחיות נוספים.
למד בישיבה התיכונית בית יהודה בכפר מיימון. לאחר מכן בישיבת מרכז הרב, ובכולל מג"ל בגוש קטיף. בשנת תשמ"ו הצטרף למקימי מכון התורה והארץ ובמסגרת זו כתב מאמרים רבים וספרים בנושאי מצוות התלויות בארץ. היה מיוזמי וממתווי דרכה של הישיבה המוזיקלית "כינור דוד" ביישוב עטרת.
ערך את הכרך הראשון מסדרת השו"ת באהלה של תורה וספרים נוספים שכתב אביו. כתב בעבר טור קבוע בעלון השבת באהבה ובאמונה. במשך כ-8 שנים ערך את כתב העת "צהר" ואף פרסם בו כמה מאמרים.
עוסק בייעוץ זוגי ומנהל את תחום אחווה למדיניות חברתית יהודית במרכז תורה ומדינה ביישוב ניצן.
פועלו הציבורי

לאחר תוכנית ההתנתקות חבר לעדי מינץ ביוזמה לחדש את הנהגת מועצת יש"ע. בעקבות יוזמה זו יצאה אל הפועל מליאת מועצת ישע המתחדשת, והוא נבחר לכהן במזכירות המליאה. לאחר כשנתיים הודיע על פרישתו מפעילות במועצת ישע.
בשנת 2005 החל לערוך את פירוש הרב הנזיר (הרב דוד הכהן) על ספר האמונות והדעות של רבנו סעדיה גאון. מלאכת העריכה ארכה כעשר שנים בשיתוף עם מכון אריאל ומכון "נזר דוד". הפירוש יצא לדפוס בשנת 2014 בארבעה כרכים. כמו כן השתתף בהוצאת הספר 'חוג הראי"ה' - פירושו של הרב הנזיר לאורות הקודש.
בשנת 2013 השתתף במפגשים בין חברי כנסת ואישי ציבור לרבנים במזכירות ההעדה החרדית על מנת ליצור הבנות בנוגע לחקיקת החוק לגיוס חרדים[דרוש מקור]. את המסקנות ממפגשים אלו הגיש לוועדה בראשות השר וחה"כ יעקב פרי, שהכינה את החוק לקריאה ראשונה, וחלק מהמסקנות יושמו בהחלטות הוועדה[דרוש מקור].
בשנת 2014 חקר את מעורבות הקרן לידידות בתכנים המועברים בקייטנות הקיץ של משרד החינוך. לאחר בדיקתו גייס[דרוש מקור] את ועד רבני בנימין, בו היה חבר, להתנגדות לכך, וכן רבנים בולטים נוספים. שאלה זו עוררה דיון ציבורי בציונות הדתית.
החל משנת 2016 עומד בראש מרכז 'אחווה' למדיניות חברתית יהודית בפורום חותם. במסגרת תפקידו זה עוסק הרב אריאל בחקר יחסה של התורה היהודית למצוקות חברתיות, ומכין ניירות עמדה עבור חברי כנסת בעניינים אלו.
בשנת 2018 היה שותף בהקמתה של התנועה לקידום המשפחה היהודית "בוחרים במשפחה".
דעותיו

הרב אריאל סבור כי התופעה הנרחבת של הפרדת ילדים מהוריהם, מחייבת התאמה של מערכות הרווחה והמשפט לטיפול במשפחות אלו.
הרב אריאל הסביר כי "הסמכות ההורית הינה אחת מאבני היסוד של יחסי הורים וילדים", וכי "הידיעה של הילד שעליו לשמוע בקול הוריו ולכבד אותם, היא מרכיב בסיסי בהגנה על הילד ובהבטחת צמיחתו הבריאה עד לגיל שבו הוא יכול ליטול אחריות לחייו". במקביל אריאל מותח ביקורת על גישות פסיכולוגיות המתנגדות להצבת גבולות לילד – גישות שלהבנתו מכרסמות משמעותית בסמכות ההורית ובטווח הארוך פוגעות בילד עצמו. מסקנתו של הרב אריאל היא שנדרשת "סמכות הורית חדשה" גמישה ומכילה יותר, "מתוך הכרה בחשיבותה של סמכות ההורים כאחראים לחינוך לערכים ולהתנהגות מוסרית, למרות הקשיים הכרוכים בכך בעידן הפוסט-מודרני, ואולי דווקא בגללם".
חיים אישיים

נשוי לחדווה (בתו של הרב אליעזר ולדמן), עובדת סוציאלית במקצועה, ולבני הזוג תשעה ילדים. גר ביישוב עטרת בו משמש כרב היישוב.
ספריו

הפרשת תרומות ומעשרות במערכת הציבורית (תשנ"ב)
מועדי הארץ - הלכות חול המועד בחקלאות (תש"ס)
הלכות שמיטה - מדריכי שמיטה לחקלאי, לגנן ולצרכן (תשנ"ד)
ספרים בעריכתו הכוללים מאמרים שלו ושל אחרים, רובם בהוצאת מרכז אחווה:
וחי אחיך עמך - מדיניות חברתית וכלכלית על פי התורה (תשע"ח)
שיח הראוּיוּת - חלופה יהודית בין שיח הזכויות למוסר החובות (תשע"ט)
ראויים לטוב - על חירות ואחריות, זכות וראוּיוּת בזוגיות (תש"פ)
קשר אמיץ - מבט הלכתי על אימוץ ילדים ומעמד ההורות (תשפ"ב)
הערות שוליים

1 2  חגית רוטנברג, הרב עזריאל אריאל התפטר ממזכירות מליאת יש"ע המתחדשת, באתר ערוץ 7, 14 באוקטובר 2010
↑  כוחות חדשים בהנהלת יש"ע המתחדשת, באתר www.amana.co.il
↑  אמונות ודעות לרס"ג עם פירושי הרב הנזיר זצ"ל - קול הנבואה - מורשתו של הרב הנזיר זצ"ל, באתר sites.google.com
↑  ידידיה בן אור, רבני בנימין: לא להיעזר בכספי "הקרן לידידות", באתר ערוץ 7, ח' באייר תשע"ד, 8 במאי 2014
ישי פרידמן, "ידידות" במחלוקת, באתר ערוץ 7, ט"ו בסיון תשע"ד, 13 ביוני 2014
↑  Avihay Bitton, אודות | חותם- יהדות על סדר היום, באתר www.chotam.org.il
1 2  עזריאל אריאל, ‏"חוק "הורים וילדיהם": תיקון חיוני או בכייה לדורות?", השילוח, 6, ספטמבר 2017
| --- | --- |
בקרת זהויות :  NLI: 987007500957105171  ISNI: 0000 0004 0264 2699  LCCN: nr94029776  VIAF: 298419626   WorldCat (עם VIAF): 298419626
הבראיזם

פרק ל' בספר יחזקאל, מכתב-יד בודליאנה Or. 62. הטקסט הופק על ידי מלומדים נוצרים באנגליה בסביבות 1210, ולעברית נלווים תרגום ופרשנות בלטינית.
הבראיזם (Hebraism) הוא ענף במדעי היהדות, המתמקד בעניין שגילו מלומדים נוצרים במאות ה-16 וה-17, בעיקר מלומדים פרוטסטנטים בגרמניה, איטליה ואנגליה, בתרבות היהודית והשפה העברית ובהשפעות שלה על התרבות והדת הנוצרית, מתוך מגמה לבחון את היסודות האמיתיים והאמיתיים פחות שלהן, כחלק מהמאבק הפנים-נוצרי מימי מרטין לותר ואילך. ההבראיזם של תקופת הרנסאנס עסק בעיקר בהשפעות של המחשבה התלמודית ושל הקבלה על עולם המושגים הנוצרי. לצד החשיבות הנוצרית של העיסוק בשפה העברית, עמדה גם חשיבותה כחלק מן העניין המדעי המחודש בחקר השפות והתרבויות הקלאסיות מן התקופה העתיקה. בכך נקשר חקר העברית עם חקר היוונית והלטינית. 
עם המעבר (סביב המאה ה-18) מכתיבה מדעית בשפות הקלאסיות אל שפות אירופאיות עכשוויות, דעך בהדרגה העיסוק המדעי המחודש בשפות הקלאסיות, ובכלל זה דעך גם העיסוק בחקר העברית וכתביה.
הבראיזם הביא מצד אחד להתחזקות שנאת היהודים, זאת על בסיס היכרות ישירה עם המקורות ובחירה סלקטיבית מתוכם על מנת להציג את היהודים באור שלילי עוד יותר. מצד שני הבראיזם השפיע על תופעה הפוכה של אהדה ליהודים, ומאוחר יותר לציונות, גם זאת על בסיס היכרות ישירה עם הטקסטים העבריים. לא בכדי הבראיזם חיובי כזה רווח בארצות הברית עוד לפני הכרזתה במאה ה-18, ובמקביל בבריטניה.
ההבראיזם המאוחר הוא זרם חקר השפה העברית ומדעי היהדות שהתעורר אצל מלומדים פרוטסטנטים בגרמניה בראשית המאה ה-19. זרם זה ייסד את מחקר מדעי היהדות המודרני.
ישנם חיבורים תורניים שעברו ההדרה בידי היבראיסטים, והתקבלו בספריות תורניות, דוגמת אלבארט גראינוף (אנ'), שהוציא לאור מהדורות מדעיות של מדרשים ופירושים על התורה, ואת הינרי יוחנן מאתיוס (אנ'), שהוציא את ספר הגלוי מאת רבי יוסף קמחי, וספרי פירושים על המקרא.